stanford-oval/wikipedia huggingface dataset:
מדראש
היסטוריה

לכפר עבר היסטורי עשיר. על רכס גבעות טלצ'קאי נמצאו שרידים של יישוב פרהיסטורי בן כמעט עשרים אלף שנה. הארכאולוג מיהאי קוהג'י חוקר וחופר את היישוב ואת בית הקברות המפורסם ביותר הסרמטי במרכז אירופה על גבול מדראש. התלים הסתירו אתרי קבורה מאוחרים של הסרמטים ושל ההונים, אך החפירות חשפו גם קברים ויסודות כנסייה מתקופת מלכי בית ארפאד, (ממלכת הונגריה (1000–1301)).
התיעוד הראשון בכתב של מדראש מתוארך לשנת 1377. אז ראש הקומנים ששלטו באזור מישכן את הכפר, אך הכפר שוחרר מהמישכון במהרה. מדראש היה באותה תקופה עיר שוק. הוא הוענק על ידי זיגיסמונד, קיסר האימפריה הרומית הקדושה למיקלוש קאלאי בשנת 1403, ולאחר מכן היה בבעלותו לזמן קצר של השופט ההונגרי ממוצא איטלקי יליד פירנצה פיפו אוזוראי (בשמו המקורי: Filippo di Stephano Scolari). בשנת 1439 מישכן אלברכט השני, מלך גרמניה את הכפר ליאנוש הוניאדי. מתיאש הראשון, מלך הונגריה העניק את היישוב ליאנוש פונגראץ, לאחר מותו היישוב חזר למתיאש. אולסלו השני, מלך בוהמיה והונגריה העניק את היישוב ליאנוש קורווין. במהלך מרד האיכרים של 1514, חנה כאן הצבא המלכותי בראשות יאנוש בורנמיסה. במהלך הכיבוש הטורקי, בשנים 1580–1582, הוזכר שוב היישוב, שתושביו באותה תקופה כבר היו סלאבים דרומיים שנקראו בהונגרית ראץ (סרבים).
בשנת 1892 נבנה בית ספר של שש כיתות, ובשנת 1895 נבנה בית העירייה מתרומות ציבוריות. על פי מפקד האוכלוסין של שנת 1900 התגוררו 5,658 תושבים ב-1,134 בתים. על פי שפת האם, 5148 היו הונגרים, 500 גרמנים, 6 סרבים, 4 סלובקים. בנוסף לרומים קתולים היו בכפר גם 74 יהודים. באותה תקופה כבר היה במקום סניף דואר, מוסד פיננסי, טחנת קיטור, ופעלה גם חברה קדישא מתוך שלוש אגודות הקבורה. ברחובות הכפר הרחבים היו כמה בניינים יפים, כולל בית אחוזה עם גינת נוי. בין השנים 1919–1921 הייתה מדראש תחת כיבוש צבאי סרבי. גבול המדינה החדש על פי חוזה טריאנון סימן את גבול הכפר כך ש-570 בעלי קרקעות מצאו כ-6,200 דונם מאדמותיהם בסרביה, אותם יכלו לעבד באישור סרבי עד סוף שנות ה-40 של המאה ה-20. בשואה האוכלוסייה היהודית המעטה של הכפר גורש למחנות ההשמדה.
אתרים בעלי חשיבות

ערכי הטבע של האזור הם חיות הבר המוגנות, שטחי הדשא של ערבות הלס ואגם הדיג פריספה.
מדרום לכפר, בין נחל הנחש שזרימתו הוסדרה לבין הגבול הלאומי, בשטח של גבעות טלצ'קאי, הוקם כאמור אגם דיג באמצעות בניית סכר בשנות ה-70. מיני צמחים ומיני בעלי חיים ראויים בו לתשומת לב מיוחדת ולמען הגנתם הוקם שטח המים של 430 דונם של כאגם ומאגר פריספה. מיני הדגים ניתן לדוג באגם: קרפיון מצוי, אמור לבן, זאב נהרות צפוני, שפמנון אירופי ועוד חמישה מיני דגים נוספים.
בין האטרקציות התיירותיות של הכפר, הכנסייה הרומית הקתולית שנבנתה בשנת 1799 והורחבה ב-1903.
ילידי המקום

הברון ממדראש מיקשה מדראשי-בק (Madarassy-Beck Miksa)
הברון ממדראש נאנדור מדראשי-בק (Madarassy-Beck Nándor)
גלריית תמונות

חזית טחנת הקיטור מדראש
חזית הרחוב של הטחנה
בניין תחנת הרכבת לשעבר
פיסול ציבורי בפינה הדרומית-מערבית של הכנסייה
גשר התעלה הראשית של הנחש
שני רכבי כיבוי לשעבר המוצגים במדראש, מול משרד ראש היישוב
הערות שוליים

↑  "Priszpa-víztározó". horgasz.hu.
↑  Sírkövén a lexikonokkal ellentétben más dátum szerepel.
↑  "Halotti bejegyzése a Budapest V. kerületi polgári halotti akv. 113/1924. folyószáma alatt".
↑  "Gyászjelentése (1924)".
↑  "Báró Madarassy-Beck Miksa halála". פשטי נפלו (עיתון). 1924-03-11. p. 5.
↑  "Halotti bejegyzése a Budapest V. kerületi polgári halotti akv. 109/1909. folyószáma alatt". נבדק ב-2021-01-21.
↑  "Gyászjelentése (1909)". נבדק ב-2021-01-22.
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת באצ'אלמאש |
| --- | --- | --- |
| יישובים | באצ'אלמאש • מדראש • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'בורשוד |  |
לה פלאטה

| --- | --- |
פוטומונטז' של לה פלאטה
פוטומונטז' של לה פלאטה
 מדינה:  ארגנטינה ארגנטינה
 פרובינציה:  בואנוס איירס (פרובינציה) בואנוס איירס
 תאריך ייסוד:  19 בנובמבר 1882
 על שם:  אווה פרון 
 שטח:  203 קמ"ר
 גובה:  26 מטרים
 אוכלוסייה:  ‏
  ‑ בעיר:  193,144 (2010)
  ‑ במטרופולין:  694,253 (2001)
  ‑ צפיפות:  2,778 נפש לקמ"ר (2001)
 קואורדינטות:  34°55′16″S 57°57′16″W﻿ / ﻿34.92111°S 57.95444°W﻿ / -34.92111; -57.95444
 אזור זמן:  UTC -3
 laplata.gov.ar
  מפת מיקום  מפה מפורטת   (למפת ארגנטינה מוגדלת) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט לה פלאטה(למפת ארגנטינה רגילה) בואנוס איירס קורדובה בארילוצ'ה רוסאריו טוקומאן מאר דל פלאטה סלטה סנטה פה סן חואן אושואיה איגואסו אקונקגווה ברזיל פרגוואי בוליביה צ'ילה איי פוקלנד אורוגוואי האוקיינוס האטלנטי האוקיינוס השקט לה פלאטה(למפת בואנוס איירס רגילה) מאר דל פלאטה באיה בלנקה סן ניקולאס טנדיל סנטה פה אנטרה ריוס אורוגוואי האוקיינוס האטלנטי ריו נגרו ל ה  פ מ פ ה  קורדובהלה פלאטה(למפת בואנוס איירס מוגדלת) מאר דל פלאטה באיה בלנקה סן ניקולאס טנדיל סנטה פה אנטרה ריוס אורוגוואי האוקיינוס האטלנטי ריו נגרו ל ה  פ מ פ ה  קורדובהלה פלאטה  he tabBackground:;tabBorder:#aaa;defaultTab:0;
 
צילום אווירי של לה פלאטה בו ניתן לראות את השדרות האלכסוניות על רקע מתווה שתי וערב, אשר העניקו לה את כינויה "עיר האלכסונים"
קתדרלת לה פלאטה
לה פלאטה (בספרדית: La Plata) היא בירת פרובינציית בואנוס איירס בארגנטינה, וכן של מחוז לה פלאטה שבאותה הפרובינציה. על פי מפקד אוכלוסין משנת 2001, בעיר מתגוררים 574,369 תושבים ובשטח המטרופוליני מתגוררים 694,253 תושבים.
לה פלאטה תוכננה ופותחה במטרה לשמש כבירת הפרובינציה לאחר שבשנת 1880 הפכה העיר בואנוס איירס לבירה הפדרלית של ארגנטינה תחת שליטה ישירה של הממשל המרכזי. העיר נוסדה באופן רשמי ב-19 בנובמבר 1882 על ידי המושל דארדוֹ רוֹצָ'ה. בנייתה של העיר תועדה לכל אורכה. בין השנים 1952–1955 שונה שמה של העיר והיא נקראה עיר אווה פרון.
היסטוריה

עם ההחלטה על הפיכת העיר בואנוס איירס לעיר פדרלית, החליט מושל פרובינציית בואנוס איירס, דארדוֹ רוֹצָ'ה, להקים עיר חדשה שתהיה לבירת הפרובינציה ובה תוקם אף אוניברסיטה. מתכנן הערים הארגנטינאי האדריכל פדרו בנויט, תכנן את מתווה העיר על בסיס תפיסה רציונליסטית של תכנון עירוני. המתווה הכללי של העיר הוא ריבוע שבתוכו פארק מרכזי ושתי שדרות מרכזיות אלכסוניות, צפון-דרום ומזרח-מערב. בנוסף להן רחובות אלכסוניים קצרים נוספים. שאר רחובות העיר הם במתווה שתי וערב המחולקים למבני-על של שישה על שישה גושי מבנים בכל מבנן. כל שישה גושי מבנים קיים פארק קטן, או כיכר. כל רחובות העיר ממוספרים באופן עוקב. מתווה רחובות העיר אף העניק לה את כינויה "עיר האלכסונים" (בספרדית: la ciudad de las diagonales) ולעיתים "עיר עצי הטיליה" בגלל מספרם הרב של עצי הטיליה הנטועים לאור שדרותיה וכיכרותיה.
יש הטוענים[דרושה הבהרה] כי מתווה העיר ועיצוב בנייניה מכילים סמלים בולטים מתחום הבנייה החופשית, זאת מכיוון שיוזם העיר, המושל רוחה ומתכננה, האדריכל בנויט, היו בונים חופשיים.
תכנונם של בנייני הממשל בעיר נבחר בדרך של תחרות אדריכלית בינלאומית. באופן זה נבחרה תוכנית של אדריכל איטלקי לארמון המושל, ואילו בניין העירייה תוכנן על ידי אדריכל גרמני. שנתיים לאחר שנוסדה, בשנת 1884 הותקנה תאורה חשמלית ברחובות העיר, הראשונה מסוגה בערי אמריקה הלטינית. הקתדרלה של לה פלאטה, בסגנון נאו-גותי, היא הכנסייה הגדולה ביותר בארגנטינה. בית קורוצ'ט (Curutchet House) הוא אחד משני המבנים היחידים של לה קורבוזיה ביבשת אמריקה. "התיאטרון הארגנטיני בלה פאלטה" (Teatro Argentino de La Plata) הוא בית האופרה השני בחשיבותו בארגנטינה לאחר בית האופרה של בואנוס איירס.
ב-1884 החלה בניית קתדרלת לה פלאטה, קתדרלה נאו-גותית שאפתנית, שהושלמה רק בשנות ה-2000. זו הקתדרלה הגבוהה באמריקה עם זוג צריחים מחודדים המתנשאים לגובה 111 מטר.
בשנת 1897 נוסדה אוניברסיטת לה פלאטה והיא הפכה לאוניברסיטה לאומית בשנת 1905. האוניברסיטה ידועה בזכות מצפה הכוכבים הפועל בה ומוזיאון הטבע.
בתקופת שלטונו של נשיא ארגנטינה מרסלו טורקואטו דה אלבאר (1922–1928), נבנה בלה פלאטה בית זיקוק לנפט שהיה העשירי בגודלו בעולם.
אוכלוסיית העיר

מפקדי אוכלוסין שנערכו בעיר כל כעשור שנים מצביעים על גידול עקבי באוכלוסייתה מאז 1960. בשנת 1960 נמנו בעיר 337,060 תושבים ובשנת 2001 563,943 תושבים. רוב אוכלוסיית העיר מורכבת מצאצאי מהגרים ממוצא ספרדי ואיטלקי, אולם בין מיעוטי העיר קיימות אף קהילות מצאצאי מהגרים גרמנים, ערבים, בוליביאנים, יהודים, פולנים ומפרגוואי.
הקהילה היהודית בעיר כוללת מוסדות קהילתיים רבים, ובהם מרכז קהילתי יהודי רפורמי של AMIA שבמסגרתו פועלים אף בית ספר עברי על שם חיים נחמן ביאליק, בית קברות יהודי. וכן בית חב"ד עם בית כנסת, ספרייה מקווה טהרה וגן ילדים בשם ציפורה.
חינוך

בלה פלאטה פועלת אחת האוניברסיטאות הבולטות בארגנטינה, האוניברסיטה הלאומית של לה פלאטה (Universidad Nacional de La Plata). באוניברסיטה למעלה מ-75,000 תלמידים וסגל של כ-8,000 מרצים. היא פועלת ב-16 פקולטות ומתקיימות בה 106 תוכניות לתארים אקדמיים. על חברי סגל האוניברסיטה בעבר נמנו: ראול אלפונסין, נסטור קירשנר, כריסטינה פרננדס דה קירשנר, וחתן פרס נובל קרלוס למאס. האוניברסיטה מנהלת ארבעה בתי ספר תיכוניים, שלושה מהם פועלים בתחומי העיר לה פלאטה.
בעיר פועלות שלוש אוניברסיטאות נוספות, בהן האוניברסיטה הקתולית של לה פלאטה.
ספורט

ענף הספורט הפופולרי ביותר בלה פלאטה הוא כדורגל, בדומה למצב בארגנטינה כולה. שניים ממועדוני הכדורגל הרבים בעיר בולטים באיכותם אסטודיאנטס לה פלאטה וחימנסיה לה פלאטה, המשחקים במסגרת ליגת העל הארגנטינאית. כמה משחקני הכדורגל הבולטים בארגנטינה בעבר ובהווה שיחקו במועדונים אלה. במחוז לה פלאטה פועלת אף ליגה לקבוצות חובבים במסגרתה משחקים עשרות מועדוני כדורגל קטנים.
בעיר פועל מסלול מרוצי מכוניות, ליגת כדורסל ומועדוני רגבי, כדורעף והוקי.
ערים תאומות

ברזיל פורטו אלגרה, ברזיל
איטליה בולוניה, איטליה
ישראל באר שבע, ישראל
ספרד סרגוסה, ספרד
פרגוואי אסונסיון, פרגוואי
צ'ילה קונספסיון, צ'ילה
ארצות הברית לואיוויל, ארצות הברית
אורוגוואי מלדונדו, אורוגוואי
בוליביה סנטה קרוז דה לה סיירה, בוליביה
בוליביה סוקרה, בוליביה
איטליה אנגיארי, איטליה
צרפת בולון-סור-מר, צרפת
בריטניה ליברפול, בריטניה
ונצואלה קורו, ונצואלה
הרפובליקה העממית של סין ג'וג'יאנג, הרפובליקה העממית של סין
מקסיקו טולוקה, מקסיקו
ליגת העל הזמבית

| --- | --- |

 שם מלא:  הסופר ליגה הזמבית
 כינוי:  MTN/FAZ סופר דוויזן
 תחום:  כדורגל
 ארגון:  התאחדות הכדורגל של זמביה 
 מדינות:  זמביה זמביה
 קונפדרציה:  קונפדרציית הכדורגל של אפריקה (CAF)
 קבוצות:  18
 מירב הזכיות:  נקאנה (13 זכיות)
 תקופת הפעילות:  1962–הווה (כ־62 שנים)
 אלופה נוכחית:  רד ארוס (2023/2024)
 מפעל מקביל:  גביע ABSA
 מפעל נמוך:  הליגה הלאומית הראשונה
 www.fazfootball.com
 
ליגת העל הזמבית נקראת גם הסופר ליג הזמבית, נקראת מסיבות מסחריות גם MTN/FAZ סופר דיוויזיון היא ליגת הכדורגל הבכירה בזמביה, שהוקמה ב-1962. הליגה מנוהלת על ידי התאחדות הכדורגל הזמבית וכפופה לקונפדרציית הכדורגל של אפריקה (CAF).
הליגה מתחילה בדרך כלל באוגוסט-ספטמבר ומסתיימת במאי-יוני של העונה העוקבת (עם זאת, עקב מגפת הקורונה העונה האחרונה הסתיימה באוגוסט). נכון לעונת 2019/2020, בליגה 18 קבוצות, כאשר הקבוצות המסיימות במקומות הראשון (האלופה) וה-2 (הסגנית) מעפילות לליגת האלופות האפריקאית, והקבוצה שמסיימת במקום ה-3 מעפילה לגביע הקונפדרציה האפריקאי. הקבוצות שמסיימות במקומות ה-15,16,17,18 יורדות לליגת המשנה הזמבית ("הליגה הלאומית הראשונה").
קבוצת אנקנה שמקורה בקיטווה היא קבוצת הכדורגל המצליחה ביותר בזמביה, עם 13 זכיות באליפות הליגה. שניות בדירוג הם קבוצת הכדורגל של מופולירה וונדררס שמקורה במופולירה וקבוצת הכדורגל של זסקו יונייטד שמקורה באנדולה, עם 9 אליפויות ליגה כל אחת.
הליגה מדורגת בין עשרת המקומות הראשונים בדירוג הליגות ה-5 שנתי של ה-CAF (דירוג הליגות האפריקאי) באופן מסורתי.
רשימת זוכות באליפות הליגה

קבוצה המסומנת בכתב מודגש זכתה בגביע הזמבי באותה העונה והשלימה דאבל מקומי.
טבלת אליפויות

| # | קבוצה | אליפויות | עונות זכייה |
| --- | --- | --- | --- |
| 1 | נקאנה | 13 | 1982, 1983, 1985, 1986, 1988, 1989, 1990, 1992, 1993, 1999, 2001, 2013, 2019/2020 |
| 2 | מופולירה וונדררס | 9 | 1963, 1965, 1966, 1967, 1969, 1976, 1978, 1995, 1996 |
| – | זסקו יונייטד | 9 | 2007, 2008, 2010, 2014, 2015, 2017, 2018, 2019, 2020/2021 |
| 3 | זאנאקו | 7 | 2002, 2003, 2005, 2006, 2009, 2012, 2016 |
| 4 | גרין בופאלוס (צבא זמביה) | 6 | 1973, 1974, 1975, 1977, 1979, 1981 |
| 5 | פאוור דינאמוס | 6 | 1984, 1991, 1994, 1997, 2000, 2011 |
| 6 | קאבווה ווריורס | 5 | 1968, 1970, 1971, 1972, 1987 |
| 7 | נ'צ'אנגה ריינג'רס | 2 | 1980, 1998 |
| 8 | קבוצת העיר לוסקה | 1 | 1964 |
| 9 | רד ארוס | 1 | 2004 |
| 10 | רואן יונייטד | 1 | 1962 |
מוזיאון קווינס

| --- | --- |

 מידע כללי
 סוג:  אמנות
 כתובת:  פארק פלאשינג מדוז 
 מיקום:  פארק פלאשינג מדוז 
 מדינה:  ארצות הברית 
 הקמה ובנייה
 תקופת הבנייה:  ?–1972
 תאריך פתיחה רשמי:  1972 
 קואורדינטות:  40°44′45″N 73°50′48″W﻿ / ﻿40.745833333333°N 73.846666666667°W﻿ / 40.745833333333; -73.846666666667
 www.queensmuseum.org
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזימוזיאון קווינס(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזימוזיאון קווינס
 
ביתן העיר ניו יורק בשנת 1964. ביתן המשמש כיום את המוזיאון.
מוזיאון קווינס (באנגלית: Queens Museum) הוא מוזיאון אמנות השוכן ברובע קווינס בעיר ניו יורק שבארצות הברית.
היסטוריה

המוזיאון נמצא כיום בביתן העיר ניו יורק שנבנה עבור התערוכה העולמית של ניו יורק (1939) בפארק פלאשינג מדוז. הפארק והמבנה תוכננו עבור היריד על ידי רוברט מוזס. אותו מבנה שימש מאוחר יותר כמשכנו הראשון של ארגון האומות המאוחדות וכן שימש את תערוכת העיר ניו יורק בתערוכה העולמית של ניו יורק (1964).
המוזיאון ידוע בדגם הגדול של העיר ניו יורק המצוי בו.
בתולדות מדינת ישראל ייזכר הבניין בתור המקום בו נערכה בכ"ט בנובמבר 1947 ההצבעה ההיסטורית של עצרת האו"ם בדבר תוכנית החלוקה, בה הוחלט ברוב קולות של 33 מדינות נגד 13 מדינות ובהימנעות 10 מדינות על חלוקת ארץ ישראל המנדטורית למדינה יהודית ולמדינה ערבית, החלטה שהניחה את היסוד להקמתה של מדינת ישראל.
המוזיאון פתח מחדש את דלתותיו בנובמבר 2013, כאשר גודלו הוכפל ל-105,000 רגל מרובע כדי להכיל גלריות חדשות וחללי הופעות ואירועים. במקום בו ניצבה פעם משטח החלקה על הקרח, שולטת כעת גלריה ענקית באוויר הפתוח מתחת לאטריום בגובה 48 מטר, שצובע את האזור באור טבעי. סדרת גלריות מקיפה את אזור החלקה על הקרח הישן, מלא ביצירות של אמנים בינלאומיים ומקומיים כאחד.
הערות שוליים

↑  Queens Museum, www.nyc-arts.org
| --- | --- |
בקרת זהויות :  NLI: 987007425776205171  ISNI: 0000 0001 2158 0487  LCCN: n92044314  SUDOC: 069912793  VIAF: 130858207   WorldCat (עם VIAF): 130858207 
חלק מהדגם הענק של העיר ניו יורק - מבט על רובע מנהטן
מוסקבה יונייטד

| --- | --- |
סמל הקבוצה
 מידע כללי
 מוסקבה רוסיה רוסיה
 תאריך ייסוד:  18 באפריל 2011
 ליגה:  ליגת הפוטבול הרוסית ליגת העל המזרח אירופית בפוטבול
 מנכ"ל:  אלה גרוזדבה
 מאמן:  מראט ליפאטוב
 צבעי תלבושת:  שחור, כחול ולבן
 http://moscow-united.ru
 
מוסקבה יונייטד (ברוסית: Команда по Американскому Футболу "Москоу Юнайтед") היא קבוצת פוטבול רוסית מהעיר מוסקבה המשחקת בליגת הפוטבול הרוסית.
הקבוצה משתתפת בליגת הפוטבול הרוסית מאז עונת 2011 והיא אחת ממייסדות ליגת הפוטבול המחודשת, שאורגנה מחדש בשנת 2016. הקבוצה הוקמה בשנת 2011 וכבר בעונת הבכורה שלה בליגה העפילה עד לגמר האליפות אך הפסידה לקבוצת הפטריוטים מוסקבה.
הקבוצה מפעילה גם קבוצת בת בפוטבול נשים בשם Moscow Unicorns ומשנת 2016 גם קבוצת נוער.
הישגים

אליפות רוסיה בפוטבול: גמר 2011
לי קאון-הו

זהו שם קוריאני; שם המשפחה הוא .
לי קאון-הו (בקוריאנית: 이근호, נולד ב-11 באפריל 1985) הוא כדורגלן דרום קוריאני המשחק בעמדות החלוץ והקיצוני בקבוצת אולסן יונדאי ונבחרת קוריאה הדרומית.
קריירת מועדונים

כנער, לי שיחק בנבחרת בית הספר התיכון בו למד. בשנת 2004 התחיל את הקריירה המקצועית שלו בקבוצת אינצ'ון יונייטד מעיר הולדתו. באינצ'ון לי לא זכה לדקות משחק רבות ובשלוש עונות בקבוצה הבוגרת הופיע בשני משחקים בלבד. עם זאת, הוא שיחק באופן קבוע בקבוצת המילואים של אינצ'ון ואף היה מועמד לתואר שחקן העונה בליגת קבוצות המילואים הדרום קוריאנית.
לקראת תחילת עונת 2007 לי חתם בטגו. ב-2 עונות בקבוצה לי הופיע ב-64 משחקים, בהם כבש 25 שערים. בדצמבר 2008 תם חוזהו של לי בטגו, ובכך הפך לשחקן חופשי. לי קיבל הצעות מקבוצות אירופאיות שונות, בין היתר מבלקברן רוברס, אך דחה את ההצעות.
באפריל 2009 לי חתם בג'ובילו איוואטה היפנית על חוזה לתשעה חודשים. הוא כבש שישה שערים ובישל ארבעה שערים בשמונת משחקי הליגה הראשונים שלו בקבוצה. מספר כלי תקשורת קישרו אותו למעבר לפריז סן-ז'רמן הצרפתית, אך בסופו של דבר העסקה לא יצאה לפועל. ביוני 2010 לי חתם בגמבה אוסקה. בעונת 2011 הוא כבש 15 שערים ב-32 הופעות בליגת העל היפנית.
בינואר 2012 לי חזר לקוריאה וחתם באולסן יונדאי. באותה שנה זכה עם המועדון בליגת האלופות האסיאתית. הוא זכה בתואר השחקן המצטיין של הטורניר ואף זכה בתואר הכדורגלן האסייתי של השנה.
ב-1 בינואר 2013 לי הושאל לקבוצת הצבא הדרום קוריאני סנג'ו סנגמו, במסגרת חוק גיוס חובה החל בקוריאה הדרומית.
נבחרת קוריאה הדרומית

בשנת 2005 לי נכלל בסגל קוריאה הדרומית לגביע העולם עד גיל 20, אך ברוב המשחקים נשאר על הספסל. הוא גם זומן לסגלי הנבחרת לגביע אסיה 2007 ולאולימפיאדת בייג'ינג בשנת 2008.
ב-29 ביוני 2007 לי ערך את הופעת הבכורה שלו בנבחרת קוריאה הדרומית במשחק ידידות נגד עיראק, כאשר נכנס כמחליף במחצית השנייה. במשחק זה הוא גם כבש את שער הבכורה שלו בנבחרת. לי סייע לנבחרתו להעפיל למונדיאל 2010 בכך שכבש שלושה שערים בקמפיין המוקדמות. למרות זאת, הוא לא זומן לסגל הנבחרת לטורניר הגמר.
ב-26 במרץ 2013, במסגרת הסיבוב הרביעי של מוקדמות מונדיאל 2014 באסיה, לי כבש שער בניצחון 1-2 את קטאר, מה שסייע לנבחרתו להעפיל למונדיאל 2014 בזכות הפרש שערים גבוה יותר בשער אחד משל אוזבקיסטן.
לי נכלל בסגל הסופי של נבחרתו למונדיאל. הוא כבש במשחק הראשון של נבחרתו בטורניר, במשחק התיקו 1-1 נגד רוסיה.
תארים > קבוצתיים

ליגת האלופות האסיאתית: 2012
הליגה הצבאית השנייה של קוריאה: 2013
תארים > אישיים

כדורגלן השנה באסיה: 2012
השחקן המצטיין בליגת האלופות האסיאתית: 2012
הרכב העונה בליגת העל של קוריאה הדרומית: 2007, 2008, 2012
השחקן המצטיין בליגה הצבאית השנייה של קוריאה: 2013
מלך השערים בליגה הצבאית השנייה של קוריאה: 2013
מוזיאון האצ"ל

ערך זה עוסק במוזיאון האצ"ל במצודת זאב. אם התכוונתם למשמעות אחרת, ראו .
| --- | --- |

תצוגה במוזיאון
 מידע כללי
 סוג:  היסטוריה צבאית
 כתובת:  רחוב המלך ג'ורג' 38 בתל אביב
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–1952
 תאריך פתיחה רשמי:  1952 
 קואורדינטות:  32°04′23″N 34°46′30″E﻿ / ﻿32.0731°N 34.775°E﻿ / 32.0731; 34.775
 אתר רשמי
 he
 
מוזיאון האצ"ל שוכן במצודת זאב בתל אביב ומוקדש להנצחת הארגון הצבאי הלאומי בארץ ישראל, מפקדיו, לוחמיו ופעולותיו. במוזיאון מוצגים פריטים שונים - מסמכים, קטעי עיתונות, צילומים, כלי נשק, דגמים אור-קוליים, תמונות וסרטים - הקשורים בפעילות האצ"ל במהלך 17 שנות קיומו.
בשנת 1980 נתן משרד הביטחון את הסכמתו להקמת המוזיאון. הקמת המוזיאון נעשתה בשנים 1985–1991 על ידי אליעזר ויסהוף וצוותו.
אגפי המוזיאון

המוזיאון מחולק למספר אגפים:
מבוא - אגף בו מוצגים תולדות הארגון הצבאי הלאומי מהקמתו ב-1931.
פעולות - אגף המתעד את מבצעי האצ"ל השונים ובהם הפריצה לכלא עכו.
מחנות המעצר - אגף המוקדש למחנות המעצר בארץ ישראל ובחו"ל בהם נכלאו חברי הארגון. באגף מוצגות גם התעודות המזויפות ששימשו את גולי אצ"ל ולח"י שברחו ממחנות המעצר באפריקה.
אגף הקרנה - אגף בו מוקרנים סרטים רבים על האצ"ל ובהם סרט מקורי הממחיש את פעולות האצ"ל, שהוקרן בזמנו בארצות הברית במטרה לגייס כספים למאבק.
ראו גם

מוזיאון האצ"ל בתש"ח
ארגון צבאי לאומי
הערות שוליים

↑  מוזיאון אצ"ל יוקם במסגרת מוזיאון צה"ל, מעריב, 8 בדצמבר 1980
הכניסה למוזיאון האצ"ל בתל אביב
מיר (ערוץ)

| --- | --- |

 פרטי הערוץ
 מדינה:  רוסיה 
 תאריך השקה:  1 בספטמבר 2003 
 שפה:  רוסית
 משרד ראשי:  מוסקבה 
 http://www.mirtv.ru
 
מיר (Мир) היא ערוץ שידור בינלאומי המשדר ברוסית. הערוץ נוצר בשנת 1992 על פי הסכם ראשי המדינות של חבר המדינות במטרה להבליט את שיתוף הפעולה הפוליטי, הכלכלי וההומניטרי, ליצור מרחב מידע משותף ולאפשר חילופי מידע בינלאומיים. חברת השידור היא ארגון בינלאומי שמטהו במוסקבה ולו סניפים לאומיים ומשרדי נציגות בתשע מדינות.
הערוץ כולל את ערוצי הבת מיר 24, מיר פרימיום, פורטל המשחקים מיר גיימס, תחנת הרדיו מיר ופורטל המידע MIR24. שידור הטלוויזיה מתבצע בארבעה אזורי זמן בשטחן של 23 מדינות.
מוטו הערוץ: "ערוץ הבירות הרבות" (2017–2018).
הערות שוליים

↑  "«Мир» предлагает девушкам Осетии стать лицом телеканала".
| רשתות טלוויזיה עיקריות בפדרציה הרוסית רוסיה |
| --- | --- | --- |
| הרשת הרוסית לשידורי רדיו וטלוויזיה | הרשת הרוסית לשידורי רדיו וטלוויזיה |  |
| החבילה הראשונה | הערוץ הראשון • רוסיה-1 • Match TV • ‏НТВ • ערוץ 5 • רוסיה-תרבות  •  קרוסלה • רוסיה-24 • הערוץ הציבורי • TV Center |  |
| החבילה השנייה | REN TV • ‏CTC • ספאס • דומשניי • THT • TV3 • יום שישי • MIR • זבזדה • Muz-TV |  |
| כבלים ולווין | כבלים ולווין |  |
| ערוצים נוספים | RTVi • 2x2 • מוסקבה 24 • מוסקבה. אמון • RTR Planeta |  |
| ערוצי חדשות ובידור | רוסיה-24 • Russia Today ‏ • RBK • גשם |  |
| ערוצי מוזיקה | Russian Music Box •‏ Muz-TV |  |
| ערוצי ילדים ונוער | Nickelodeon • Disney |  |
| ערוצי טבע ומדע | Discovery • National Geographic |  |
| ערוצי עבר | רוסיה-2 • TV-6 |  |
| שונות | VGTRK‏ • Tricolor TV • ‏NTV Plus • ‏Star Media • גזפרום מדיה • מגדל אוסטנקינו • National Media Group • גזפרום-מדיה • CTC Media‏ • UTH רוסיה |  |
מוזיאון ראשון-לציון

| --- | --- |

 מידע כללי
 סוג:  היסטוריה
 כתובת:  אחד העם 2, ראשון לציון
 מיקום:  ראשון לציון 
 מדינה:  ישראל 
 מנהל:  רוני באום-בנאי
 הקמה ובנייה
 תקופת הבנייה:  ?–1982
 תאריך פתיחה רשמי:  1982 
 קואורדינטות:  31°57′51″N 34°48′27″E﻿ / ﻿31.964188888889°N 34.80745°E﻿ / 31.964188888889; 34.80745
 www.rlzm.co.il
  מפת מיקום  מפה דינמית   (למפת גוש דן מוגדלת) מוזיאון ראשון-לציון(למפת גוש דן רגילה) מוזיאון ראשון-לציון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מוזיאון ראשון-לציון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מוזיאון ראשון-לציון  he מוזיאון ראשון-לציוןhe מוזיאון ראשון-לציוןמפת  __ ראשון לציון (in English: Rishon LeZion)  __ בית דגן (in English: Beit Dagan) [‌גוש דן וסביבותיו‌]מצפון: __ חולון (in English: Holon), __ בת ים (in English: Bat Yam) ממזרח: __ מועצה אזורית שדות דן (in English: Sdot Dan Regional Council) מדרום: __ באר יעקב (in English: Be'er Ya'akov), __ נס ציונה (in English: Ness Ziona), __ מועצה אזורית גן רווה (in English: Gan Raveh Regional Council) ממערב: הים התיכון (in English: PAM) תחום בתוך שטח העיר: __ שפד"ן (in English: Shafdan) tabBackground:;tabBorder:#aaa;defaultTab:0;
 
המוזיאון לתולדות ראשון לציון
מוזיאון ראשון-לציון הוא מוזיאון ואתר המתפרש על כחמישה דונם באזור שהיווה את לב המושבה ראשון לציון בתקופת הקמתה ב-1882. המוזיאון הוקם בשנת 1982 במלאת 100 שנה לראשון-לציון והוא כולל מספר מבנים היסטוריים שחלקם שימש כמבני ציבור וחלקם שימש כמגורים למתיישבים הראשונים של המושבה. המוצגים במוזיאון מבוססים על הארכיון ההיסטורי שנאסף וסודר על ידי גרשון מן-מינקוב וזרובבל חביב.
מבנה המוזיאון

המוזיאון תחום בין רחוב "אחד העם" ממזרח, "כיכר המייסדים" מצפון, ורחוב "נורדאו" ממערב, וכולל את המבנים הבאים:
בית הרפואות והדואר מבנה בן קומה אחת שהוקם ב-1883 ושימש כמבנה ציבורי שכלל בית מרקחת, מרפאה ודואר. לאחר שיקום המבנה שוכנו בו תצוגות של בעלי מלאכה במושבה.
הקליניקה מבנה בן 2 קומות שהוקם על ידי משפחת אברמוביץ (ממייסדי המושבה) ב-1911. בקומה ראשונה היו חנויות ובקומה השנייה הייתה מרפאה. לאחר שיקום המבנה שוכנו בו תצוגת "בראשית" ומשרדי המוזיאון.
בית שליט ואורוות הבית - הוקם ב-1883 ושימש כביתם של משפחת המייסדים אליעזר אלחנן ושרה שליט. הבית שוחזר ומציג את חיי משפחת שליט. בנוסף מוצגת בבית תערוכת "אולם המייסדים" הכוללת את דמויותיהם של 17 המייסדים חקוקות בשיש ובנחושת וכן תערוכת "בגדי ראשונים". האורווה הצמודה לבית שוחזרה גם היא ומוצגת בה תערוכות הקשורות לסוסים בהם השתמשו במושבה כשלידה מוצג דיליז'נס כדוגמת זה ששימש את המתיישבים.
בית הייסמן - מבנה בן 2 קומות שהוקם ב-1882 ושימש כביתם של שרגא פייבל וציפורה הייסמן. הבית נרכש ב-1977 על ידי מועצת העיר, שופץ בשלבים מ-2003 ושוכן בו מוזיאון כשהמרתף המשוחזר מוקדש לנפתלי הרץ אימבר שגר בו תקופה מסוימת.
בית גורדון - מלון לונדון - מבנה בן 2 קומות שנבנה ב-1891 ושימש למגורי עובדי ציבור של המושבה. ב-1922 שימש חלקו של המבנה כמלון (עד 1934). בהמשך שימש המבנה למטרות מסחריות שונות עד הפיכתו לחלק ממתחם המוזיאון.
בית לשם מכונה גם "בית לשם בית החקלאים הראשונים". מבנה מודרני הכולל אולם כנסים.
בחצר המוזיאון ניתן לראות מוצגים שונים מתקופת הקמת המושבה.
מול המוזיאון נמצאים בית הכנסת הגדול ובית הספר חביב.
הנהלת המוזיאון

רחל גיסין (דודזון) (1979–1993)
יצחק ברנר (1993–2007)
רפי גלנטה (2007–2010)
נאוה קסלר (גבאי) (2010–2020)
רוני באום-בנאי (2020–הווה)
לקריאה נוספת

זאב ענר, סיפורי בתים סיפורם של 70 בתים בתולדות ההתיישבות, הוצאת משרד הביטחון, 1989